Diari Oficial de la Generalitat Valenciana


Sumari del DOGV 2195, del 28-01-1994 (1994/830390)

RESOLUCIÓ de 27 de desembre de 1993, del Director General d'Interior, per la qual es crea una base de dades de professorat col.laborador, expert en àrees i matèries relatives a la Seguretat Publica.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2195

Data del DOGV
:   28-01-1994

Secció del DOGV
:   ALTRES DISPOSICIONS

Número del document
:   1994/830390


Data del document
:   27-12-1993

Organisme emissor
:   Conselleria d'Administració Pública

Tipus de document
:   Resolució

Anàlisi jurídica

RESOLUCIÓ de 27 de desembre de 1993, del Director General d'Interior, per la qual es crea una base de dades de professorat col·laborador, expert en àrees i matèries relatives a la Seguretat Pública. [94/0267]  
En el marc de les competències que la Comunitat Valenciana té atribuïdes en matèria de coordinació de les policies locals, dins del seu àmbit territorial, es va crear, mitjançant la Llei de la Generalitat Valenciana 2/1990, de 4 d'abril, de Coordinació de Policies Locals de la Comunitat Valenciana, l'Institut Valencià de Seguretat Pública (IVASP).   
Les funcions assignades a l'esmentat institut suposen, entre altres, l'exercici d'activitats de formació i perfeccionament professional dels policies locals, el qual organitzarà i impartirà els cursos necessaris, tant bàsics d'accés com monogràfics, dins dels seus plans de formació. Açò suposa la necessitat de dotar-se dels mitjans humans i materials necessaris per al compliment de les seues finalitats. D'entre els mitjans humans, mereix una especial consideració el professorat, i es considera convenient per a concertar millor els seus serveis, quan les necessitats formatives ho requeresquen, la creació d'una base de dades de professorat expert en les àrees i matèries que conformen l'àmbit d'actuació de l'IVASP.   
Per donar compliment a l'exigència constitucional per la qual la selecció del personal s'ha de regir pels principis d'igualtat, mèrit i capacitat, i també el de publicitat, cal publicar les bases que han de regir les successives convocatòries per a la selecció del professorat que impartirà els cursos organitzats per l'IVASP, i aquells altres duts a terme mitjançant concerts amb altres institucions.  
Per tot açò, a la vista del que disposa l'article 5.2 de la Llei de la Generalitat Valenciana 2/1990, de 4 d'abril, de Coordinació de Policies Locals de la Comunitat Valenciana, junt amb els articles 17, 42 i 47 del Decret 162/1993 de 31 d'agost, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, resolc:  
Primer  
Es crea a l'Institut Valencià de Seguretat Pública (IVASP), una base de dades de professorat col·laborador expert en les àrees i matèries de coneixement de la Seguretat Pública, les quals s'especifiquen en l'annex d'aquesta resolució, o bé d'aquells coneixements que en el seu moment es determinen.  
Segon  
A l'efecte d'aquesta resolució, són professors col·laboradors aquells que desenvolupen funcions docents relacionades amb les diferents àrees i matèries que impartesca l'IVASP, i en especial les següents:  
a) Programació, planificació i esquema comprensiu del desenvolupament docent de la matèria corresponent.   
b) Desenvolupament i impartició directa dels continguts de les matèries de cada curs.   
c) Preparació i elaboració dels materials didàctics de cada curs, els quals es posaran a la disposició de l'IVASP.   
d) Atenció i seguiment personal a l'alumnat durant el desenvolupament del curs.   
e) Avaluació dels alumnes.   
Tercer  
Podran sol·licitar la inscripció com a professors col·laboradors en la base de dades de professorat de l'IVASP:  
1. Les persones físiques que, sia pel seu compte sia al servei de les administracions públiques, institucions universitàries o empreses públiques i privades, posseesquen experiència i mèrits professionals d'interès per a la formació en les matèries que són competència de l'IVASP.  
2. Les persones jurídiques, departaments i instituts universitaris o grups de professors, sempre que es garantesca expressament la docència d'una àrea completa i es designe un professor responsable de la direcció i coordinació del grup. En aquest supòsit, la inclusió en la base de dades es realitzarà indicant junt a la relació de professors col·laboradors l'entitat a la qual pertanyen.   
Quart  
Per a obtenir la inscripció com a professors col·laboradors en la base de dades del professorat de l'IVASP, s'hauran d'acreditar els següents punts:  
a) Titulació acadèmica o professional. En general, serà mèrit qualificat posseir titulació universitària superior o equivalent. No obstant això, la possessió de l'esmentada documentació podrà dispensar-se per a la impartició de la docència en matèries de contingut eminentment pràctic o directament relacionat amb la seguretat pública, sempre que posseesquen altres títols oficials o una experiència reconeguda que, segons el parer de l'òrgan de selecció, acrediten de manera fefaent un alt grau de qualificació en la matèria per a la qual aspira a ser professor.   
b) Memòria del projecte formatiu. Hauran de presentar una memòria del projecte formatiu, suficientment documentada, referent a l'àrea o matèria que aspiren a impartir, i que necessàriament comprendrà els següents punts:   
- Programació, planificació i esquema comprensiu del desenvolupament docent de la matèria corresponent.   
- Objectius i metodologia d'impartició.   
- Anàlisi de continguts de la matèria que es tracte.  
- Proposta de casos pràctics relacionats amb la matèria i també treballs complementaris.   
- Proposta de mètodes d'avaluació de rendiments docents.   
Cinquè  
La selecció dels professors col·laboradors es portarà a cap basant-se en la valoració de:  
1. Currículum professional, amb indicació dels serveis prestats, investigacions desenvolupades, treballs publicats, participació en cursos, seminaris, conferències, etc.  
2. Memòria del projecte formatiu, d'acord amb el que s'estableix en el paràgraf b) del punt quart.  
3. Entrevista personal, si escau, que portarà a cap l'òrgan de selecció.   
Sisè  
La selecció dels aspirants que opten a la inscripció com a professors col·laboradors, la realitzarà una comissió qualificadora, la qual estarà integrada pels següents membres:   
- President: el Director General d'Interior.  
- Quatre vocals designats pel Director General d'Interior, dels quals dos hauran de posseir, necessàriament, la condició de catedràtics o professors d'universitat que tinga la seu a la Comunitat Valenciana. Els dos restants seran, un d'ells el Director de l'IVASP, i l'altre el Secretari de l'IVASP, el qual actuarà també com a secretari de la comissió.  
El procediment d'actuació de la comissió es regirà per allò establert per als òrgans col·legiats en la Llei de Procediment Administratiu.  
De tots els membres de la comissió qualificadora es nomenaran suplents.  
Setè  
No obstant allò disposat en l'article cinquè d'aquesta resolució per a la millora del compliment de les funcions encomanades, l'IVASP podrà incloure en la base de dades del professorat col·laborador el personal que d'una manera habitual ha col·laborat amb aquest en el projecte formatiu de les policies locals de la Comunitat Valenciana, la solvència professional i docent de les quals hagen quedat suficientment acreditades, encara que no presentaren sol·licitud d'inscripció, i també el personal que haja desenvolupat amb especial aprofitament els cursos de formació i perfeccionament en les àrees i matèries incloses en els plans de formació.   
La inscripció, en aquests supòsits, en la base de dades s'efectuarà a instància del Director de l'Institut Valencià de Seguretat Pública, després de l'informe favorable de la comissió qualificadora.  
Vuitè  
1. La inclusió en la base de dades de l'IVASP, conferirà als professors col·laboradors inscrits els següents drets:   
a) Reconeixement públic, mitjançant l'atorgament del corresponent certificat, en el qual s'haurà de fer constar la condició de professor col·laborador de l'IVASP, amb expressió de l'àrea o matèria de la qual es tracte.   
b) Preferència en la prestació dels serveis docents necessaris per a l'execució dels plans de formació de l'IVASP, sense perjudici de les necessitats específiques que l'institut puga tenir en cada moment.  
c) Percepció de les contraprestacions econòmiques corresponents als serveis prestats, en els termes previstos en la legislació aplicable.   
2. La memòria anual d'activitats de l'IVASP contindrà de manera expressa els professors col·laboradors inclosos en la base de dades, amb indicació dels cursos i les hores lectives impartides.   
Novè  
Els professors col·laboradors inclosos en la base de dades de l'IVASP, una vegada designats per l'institut per a impartir les classes, s'obliguen, sota la direcció d'aquest, a la realització de les funcions contingudes en l'article segon d'aquesta resolució.  
Deu  
Es donaran de baixa en la base de dades del professorat de l'IVASP, d'acord amb els procediments generals d'avaluació de l'Institut, els qui obtinguen per dues vegades resultats negatius en les activitats docents per a les quals foren seleccionats.   
Onze  
Les sol·licituds d'inscripció en la base de dades de professorat col·laborador de l'IVASP, acompanyades dels documents i la memòria a la qual fa referència el punt quart d'aquesta resolució, es presentaran, dirigides al Director General d'Interior, al Registre General de la Conselleria d'Administració Pública, carrer del Miquelet número 5, 46576 València, o bé en qualsevol de les formes que determine l'article 66 de la Llei de Procediment Administratiu.   
El termini de presentació de sol·licituds serà de dos mesos comptadors a partir de l'endemà de la seua publicació en el Diari Oficial de la Generalitat Valenciana, d'aquesta convocatòria i d'altres que puguen succeir-se.  
València, 27 de desembre de 1993.- El Director General: Vicent Baeza i Cardona.  
ANNEX  
1. Legislació  
1.1. Llei de Forces i Cossos de Seguretat.  
1.2. Codi Penal.  
1.3. Llei d'Enjudiciament Criminal.  
1.4. Constitució espanyola.  
1.5. Estatut d'Autonomia de la Comunitat Valenciana.  
1.6. Dret administratiu.  
1.7. Dret administratiu local.  
2. Activitats locals   
2.1. Ordenances i bans municipals.  
2.2. Urbanisme.  
2.3. Activitats qualificades.  
2.4. Protecció civil.  
2.5. Ocupació de vies públiques.  
2.6. Patrimoni històrico-artístic.  
2.7. Educació.  
2.8. Espectacles i establiments públics.  
2.9. Venda ambulant.  
3. Psicologia, sociologia i victimologia  
3.1. La comunicació i les relacions socials.  
3.2. Aprenentatge social. Grups marginals.  
3.3. La personalitat humana. La conducta antisocial.  
3.4. Psicologia del testimoni.  
3.5. La víctima: concepte, classes, l'atenció a les víctimes, víctimes especials.  
3.6. El risc: factors i classes de risc, els efectes.  
3.7. La reparació: formes de reparació, evolució històrica i situació actual de la reparació.  
4. Atestats   
4.1. L'atestat. Els procediments d'inici.  
4.2. L'atestat. Totes les diligències que puga contenir.  
4.3. La Llei d'Enjudiciament Criminal. La funció de les policies locals.  
4.4. Codi penal. Especial referència a la despenalització de les faltes de trànsit. Llei 3/1989.  
5. Investigació d'accidents   
5.1. Fases de la investigació.   
5.2. Les proves. Materialització de les dades.   
5.3. El semàfor.   
5.4. La reconstrucció de l'accident.   
5.5. Accidents mortals.   
6. Tècnica policíaca.  
6.1. Concepte de criminologia, tècnica policíaca i policia científica.   
6.2. Metodologia en la investigació dels delictes.  
6.3. La inspecció ocular.   
6.4. La identificació policíaca: dactiloscòpia.   
6.5. Analítica forense: balística.   
7. Primers auxilis   
7.1. Politraumatismes.   
7.2. Asfíxia i cremades.  
7.3. Intoxicacions.   
7.4. Tècniques de recuperació. Trasllats.   
8. Tàctica policíaca  
8.1. Actuació i intervenció policíaca.  
8.2. Tècniques de la detenció i identificació.  
8.3. Casuística.  
8.4. Protecció civil, seguretat d'edificis i activitats molestes.   
9. Defensa personal   
9.1. Desplaçaments, guàrdies, parades i blocatges.  
9.2 Col.locació enfront d'agressions i escorcollaments.  
9.3. Utilització de manilles.   
9.4. Esquives.   
9.5. Ús de la defensa: armes quotidianes.   
10. Tècniques de gestió per a caps de plantilla  
10.1. Comportaments directius de comandament.   
10.2. Instruments de direcció necessaris per a una actuació adequada.   
10.3. Factors d'eficàcia personal: capacitat de comunicació, relació, planificació i organització.  
11. Tècniques de gestió per a caps intermedis  
11.1. Comportaments directius de comandament.   
11.2. Instruments de direcció necessaris per a una actuació adequada.   
11.3. Factors d'eficàcia personal: capacitat de comunicació, relació, planificació i organització.   
12. Transport de mercaderies perilloses  
12.1. Els canvis d'estat dels cossos.   
12.2. Classificació de les mercaderies.   
12.3. Documentació del vehicle i el conductor.   
12.4. Equipament. El trànsit.   
12.5. Supòsits en cas d'incendi, accident i altres.   
13. Codi de circulació i seguretat vial  
13.1. La Llei de Bases de Trànsit i Seguretat Vial.   
13.2. Competències en matèria de trànsit urbà.   
13.3. Les normes generals de circulació.   
13.4. Senyals de circulació i d'enllumenat dels vehicles.  
13.5. Condicions tècniques dels vehicles.   
13.6. Procediment sancionador.   
13.7. El transport i les seues diverses classes.   
14. Transmissions  
14.1. Les transmissions i la policia local.   
14.2. L'equip ràdiotransmissor.  
14.3. Freqüència, ones, carregadors.   
14.4. La central de ràdio i els seus elements.   
15. Instructor de tir   
15.1. Legislació, normes de seguretat en la utilització de les armes de foc.   
15.2. Pràctiques de tir en les distintes postures. Defectes més freqüents i la seua correcció.  
15.3. Tir nocturn i des de vehicles.   
15.4. Desarmar, armar, netejar i reparar avaries elementals de les armes.   
16. Protecció de personalitats i edificis  
16.1. Dispositius de seguretat.   
16.2. Protecció a persones.   
16.3. Les escortes: característiques que han de reunir.  
16.4. L'atemptat: causes, fases.   
16.5. Situacions de perill.   
16.6. Protecció estàtica i dinàmica.   
16.7. Transmissions.   
16.8. Contravigilància.   
17. Administració políaca.  
17.1. Evolució de les policies.  
17.2. El personal, el material o l'acció policíaca.   
17.3. La patrulla, el lloc.   
17.4. La Llei 2/1986.  
17.5. El Cos Nacional de Policia.   
17.6. La Guàrdia Civil.   
17.7. La policia local.   
17.8. La policia autònoma.   
17.9. Policies especials.   
17.10. Les empreses de seguretat.  
17.11. La policia USA.   
17.12. Les policies europees.   
17.13. Policia i societat.   
17.14. Les decisions en l'organització policíaca.   
17.15. la policia i la massa.   
18. Regulació del trànsit urbà  
18.1. Introducció (objecte, matèria, desenvolupament).   
18.2. El vehicle.   
18.3. El motor.   
18.4. Les vies públiques.  
18.5. El semàfor. Programes semafòrics.   
18.6. Normes de circulació urbana.   
18.7. Senyalització (vertical, horitzontal, etc.).   
18.8. Activitat de l'agent de circulació.   
18.9. Psicologia de la circulació.   
19. Policia judicial  
19.1. Deures i obligacions generals de la policia judicial.  
19.2. La Llei 2/1986, de 13 de març.   
19.3. Llei d'Enjudiciament Criminal.   
19.4. Deures i obligacions especials.   
19.5. Actuacions en matèria d'accidents de trànsit.   
19.6. Detencions.   
20. Medi ambient  
20.1. Protecció constitucional.   
20.2. Protecció civil i penal del medi ambient.   
20.3. Medi ambient atmosfèric.  
20.4. Contaminació per vehicles automòbils.   
20.5. Aigües.   
20.6. Medi acústic: sorolls.   
20.7. Residus tòxics i perillosos.  
20.8. Espais naturals.